**ELŐTERJESZTÉS**

**Tiszavasvári Város Önkormányzata**

**Képviselő-testülete**

**2024. november 21-én**

**tartandó rendes ülésére**

Az előterjesztés tárgya:

**A Tiszavasvári, Mester u. 40. sz. alatti önkormányzati ingatlanra a Magyar–Roma-MaximaTiszavasvári Egyesülettel kötött bérleti szerződés hosszabbítása**

A napirend előterjesztője (előadó): Balázsi Csilla polgármester

Az előterjesztést készítette (témafelelős): Gulyásné Gáll Anita

Az előterjesztés iktatószáma: TPH/11422-2/2024.

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.10. pontja |

Melléklet:-

Tiszavasvári, 2024. november 13.

Gulyásné Gáll Anita

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gulyásné Gáll Anita

### ELŐTERJESZTÉS

**- a Képviselő-testülethez -**

**A Tiszavasvári, Mester u. 40. sz. alatti önkormányzati ingatlanra a Magyar–Roma-Maxima Tiszavasvári Egyesülettel kötött bérleti szerződés hosszabbításáról**

**Tisztelt Képviselő-testület!**

Az Önkormányzat a Tiszavasvári, Mester u. 40 sz. alatti önkormányzati ingatlan bérletére a Magyar–Roma-Maxima Tiszavasvári Egyesülettel (MAROMA Egyesület) 2023. november 01-től 2024. december 31. napjáig kötött bérleti szerződést.

A tárgyban szereplő családi házas ingatlant az Önkormányzat a korábbi években, mint komfortos szociális bérlakás adta bérbe, azonban a lakás megüresedését követően több évig nem hasznosította azt.

Az Egyesület kérelmére az ingatlan 1 éves időtartamra, 10.000 Ft/hó + ÁFA bérleti díj ellenében került bérbe adásra részükre azzal a céllal, hogy az Egyesület az ingatlanon - pályázati forrás segítségével - roma gyermekek részére szervez szabadidős programokat.

Az Egyesület kérelmét az alábbiakkal indokolta:

*„Kóka Anikó, mint a MAROMA Egyesület elnöke, szeretné a Mester utca 40. szám alatti ingatlant továbbra is bérbe venni, amennyiben bizalmat szavaznak számunkra. A bérleti díjat pályázatból finanszírozzuk, így ebben elmaradásunk nincs. A közüzemi számlákat is kifizetjük, igaz még villanyszámla nem érkezett, erre.*

*Felvázolnám az épületen eddig elvégzett munkálatokat: az épület falazata újból lett glettelve, egyes helyeken hálózva, minden helyiség festve van, a folyosó járólapozva lett. Az ingatlant nagyon sok rétűen tudtuk felhasználni a 2024-es évben.*

*Különböző programok valósultak meg, pl. 5 napos hagyományőrző tábor, lovári nyelvoktatás, kulturális program, gyermeknap, valamint helyet biztosítottunk a Tiszavasvári tanodának egy családi napra, ahol a tanodás gyerekek érezhették jól magukat. Lehetőségük volt trambulinozni, pingpongozni, csocsózni, focizni , kosárlabdázni. A nyári szünetben lehetőségük volt a gyerekeknek hasznosan eltölteni a szabadidejüket az egyesület épületében.*

*Bízunk benne, hogy a jövőben még több rendezvényt és még hasznosabban tudjuk felhasználni az épületet. Az épületet is próbáljuk komfortosabbá tenni. A téli időszakban, sajnos a fűtés hiánya miatt korlátozottabbak a lehetőségeink a rendezvények, foglalkozások tekintetében.”*

A fentiek ismeretében javaslom, hogy a Képviselő-testület támogassa az Egyesület kérelmét és 2025. január 01-től 1 éves időtartamra ismét adja részükre bérbe a Mester u. 40. sz. alatti ingatlant.

Tiszavasvári, 2024. november 13.

**Balázsi Csilla**

**polgármester**

**HATÁROZAT TERVEZET**

**Tiszavasvári Város Önkormányzata**

**Képviselő-testülete**

**…/2024. (...) Kt. számú**

**határozata**

**A Tiszavasvári, Mester u. 40. sz. alatti önkormányzati ingatlanra a Magyar–Roma-Maxima Tiszavasvári Egyesülettel kötött bérleti szerződés hosszabbításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

1. A Képviselő-testület jóváhagyja a Magyar–Roma-Maxima Tiszavasvári Egyesület Tiszavasvári, Mester u. 40. szám alatti önkormányzati ingatlanra fennálló bérleti jogviszonyának hosszabbítására vonatkozó kérelmét, miszerint az ingatlant **2025. január 01-től 1 éves időtartamra, azaz 2025. december 31. napjáig** ismételten **bérbe adja** az Egyesületnek, rászorult gyermekek részére történő szabadidős programok biztosítása céljából.
2. A bérleti díj havonta: ……………+ ÁFA.

3. Felkéri a polgármestert, hogy

* a Testület döntéséről tájékoztassa Magyar–Roma-Maxima Tiszavasvári Egyesületet.
* a Bérlővel a bérleti szerződést kösse meg.

Határidő: 2024. december 31. Felelős: Balázsi Csilla polgármester